แนวคิดของ TreeVerse ได้รับแรงบันดาลใจจากโปรเจ็กต์สะสม NFT ของ Loopify ที่ใช้ชื่อว่า “NFTrees” โดยได้เปิดตัวเมื่อวันที่ 1 กุมภาพันธ์ ปี 2021 ที่ผ่านมานี้ ซึ่งโปรเจ็กต์ดังกล่าวได้เริ่มต้นด้วยเป้าหมายในการสรรค์สร้างเกมที่สนุกสนานและไม่ซับซ้อน เมื่อเวลาผ่านไปก็ได้มีการเปลี่ยนผ่านเมื่อทีมพัฒนาได้เริ่มพัฒนา Metaverse บนเบราว์เซอร์ที่ผสานการทำงานกับ Web 3.0 ได้อย่างสมบูรณ์
เมื่อวันที่ 1 สิงหาคม พ.ศ. 2564 Loopify ได้เปิดตัว Founders Private Plot (FPP) จำนวน 10,420 แปลง (มีสถานะเป็น NFT ทั้งหมด) โดยแบ่งเป็นที่ดินส่วนตัว 10,000 แปลงในราคา 520 USD และขายหมดภายในเวลาเพียงแค่ 1 ชั่วโมงเท่านั้น ในขณะที่อีก 420 แปลงจะถูกจัดสรรให้กับผู้ที่ถือ NFTrees นอกจากนี้การขาย FPP ได้ช่วยให้ทีมพัฒนาก้าวไปไกลกว่าแค่การพัฒนาเกมแบบ MMO และได้สร้าง MMORPG แบบ play-and-earn (PAE) ได้อย่างสมบูรณ์แบบเต็มตัว ในเวลาต่อมาทาง TreeVerse ก็ได้รับการสนับสนุนอย่างล้นหลามหลังการเปิดตัวและการขาย FPP
Loopify ได้เปิดตัว TreeVerse เวอร์ชันอัลฟารุ่นแรกเมื่อวันที่ 12 กันยายน 2021 ซึ่งการเปิดตัวครั้งนี้เป็นเอกสิทธิ์สำหรับผู้ถือ FPP เท่านั้นที่จะสามารถเข้าใช้งานได้ โดยเวอร์ชันอัลฟาจะเป็นการสร้างแนวคิดที่พิสูจน์แล้วว่าผู้ใช้งานสามารถเข้าร่วมได้โดยการใช้บัญชี MetaMask บนเบราว์เซอร์ได้ นอกจากนี้ผู้ใช้ยังสามารถเพิ่มเพื่อน พูดคุยกับผู้ใช้งานรายอื่น และสามารถใช้ NFT ของตนเองเป็นวอลล์เปเปอร์ได้ หลังจากที่ได้มีการแก้ไขข้อบกพร่องในเวอร์ชันอัลฟาและได้เพิ่มฟีเจอร์ต่าง ๆ เป็นเวลาหลายสัปดาห์ด้วยกัน ในที่สุด TreeVerse ก็เปิดให้บริการสู่สาธารณชนให้เข้าชมได้อย่างเป็นทางการ
ในเดือนตุลาคม 2021 ทีมพัฒนาได้ปิดรอบการระดมทุนได้ที่ 25 ล้านดอลลาร์สหรัฐด้วยกัน ซึ่งเงินทุนในรอบนี้นำโดย IDEO Ventures และ Animoca Brands พร้อมด้วยนักลงทุนรายอื่นๆ เช่น SkyVision Capital และ Stani Kulechov
ปัจจุบันนี้ทีมงานกำลังพัฒนาเกมสำหรับระบบปฏิบัติการ Android และเมื่อพัฒนาเสร็จสิ้นแล้วก็มีแผนที่จะพัฒนาเกมสำหรับระบบปฏิบัติการที่รองรับ iOS, Mac และ PC ด้วยเช่นเดียวกัน